cyanic-selkie/wikianc huggingface dataset:
Διοικητική διαίρεση νομού Τρικάλων (πρόγραμμα Καποδίστριας)
Δήμος Κόζιακα
Ο δήμος Κόζιακα είχε (πραγματικό) πληθυσμό 2.894 κατοίκους. Στον δήμο περιλαμβάνονταν:
Δήμος Μαλακασίου
Ο δήμος Μαλακασίου είχε (πραγματικό) πληθυσμό 2.090 κατοίκους. Στον δήμο περιλαμβάνονταν:
Δήμος Μεγάλων Καλυβίων
Ο δήμος Μεγάλων Καλυβίων είχε (πραγματικό) πληθυσμό 3.169 κατοίκους. Στον δήμο περιλαμβάνονταν:
Δήμος Οιχαλίας
Ο δήμος Οιχαλίας είχε (πραγματικό) πληθυσμό 5.783 κατοίκους. Στον δήμο περιλαμβάνονταν:
Δήμος Παληοκάστρου
Ο δήμος Παληοκάστρου είχε (πραγματικό) πληθυσμό 3.461 κατοίκους. Στον δήμο περιλαμβάνονταν:
Δήμος Παραληθαίων
Ο δήμος Παραληθαίων είχε (πραγματικό) πληθυσμό 3.689 κατοίκους. Στον δήμο περιλαμβάνονταν:
Δήμος Πελλιναίων
Ο δήμος Πελλιναίων είχε (πραγματικό) πληθυσμό 3.005 κατοίκους. Στον δήμο περιλαμβάνονταν:
Δήμος Πιαλείων
Ο δήμος Πιαλείων είχε (πραγματικό) πληθυσμό 3.813 κατοίκους. Στον δήμο περιλαμβάνονταν:
Δήμος Πύλης
Ο δήμος Πύλης είχε (πραγματικό) πληθυσμό 6.053 κατοίκους. Στον δήμο περιλαμβάνονταν:
Δήμος Πινδαίων
Ο δήμος Πινδαίων είχε (πραγματικό) πληθυσμό 2.136 κατοίκους. Στον δήμο περιλαμβάνονταν:
Δήμος Τυμφαίων
Ο δήμος Τυμφαίων είχε (πραγματικό) πληθυσμό 2.103 κατοίκους. Στον δήμο περιλαμβάνονταν:
Δήμος Φαλωρείας
Ο δήμος Φαλωρείας είχε (πραγματικό) πληθυσμό 4.085 κατοίκους. Στον δήμο περιλαμβάνονταν:
Δήμος Φαρκαδόνας
Ο Δήμος Φαρκαδόνας είχε (πραγματικό) πληθυσμό 7.093 κατοίκους. Στον δήμο περιλαμβάνονταν:
Δήμος Χασίων
Ο δήμος Χασίων είχε (πραγματικό) πληθυσμό 3.736 κατοίκους. Στον δήμο περιλαμβάνονταν:
Κοινότητα Ασπροποτάμου
Η κοινότητα Ασπροποτάμου είχε (πραγματικό) πληθυσμό 1.404 κατοίκους και περιλάμβανε:
Κοινότητα Μυροφύλλου
Η κοινότητα Μυροφύλλου είχε (πραγματικό) πληθυσμό 736 κατοίκους και περιλάμβανε:
Κοινότητα Νεράιδας
Η κοινότητα Νεράιδας είχε (πραγματικό) πληθυσμό 944 κατοίκους και περιλάμβανε:
Γλώσσα (αποσαφήνιση)
Ο όρος γλώσσα έχει τις παρακάτω χρήσεις:
Χάιγκροουβ Χάουζ
Το Χάιγκροουβ Χάουζ, αγγλ.: Highgrove House, είναι η οικογενειακή κατοικία τού βασιλιά Καρόλου Γ΄ και της βασιλικής συζύγου Καμίλας. Βρίσκεται νοτιοδυτικά τού Tέτμπουρυ στο Γκλώστερσιρ της Αγγλίας. Κτισμένο στα τέλη του 18ου αι., το Χάιγκροουβ και το κτήμα του ανήκαν σε διάφορες οικογένειες, μέχρι που αγοράστηκε το 1980 από το "Δουκάτο της Κορνουάλης" από τον Mωρίς Μακμίλαν. Ο Κάρολος Γ΄ αναμόρφωσε το γεωργιανό σπίτι με νεοκλασικές προσθήκες το 1987. Το δουκάτο διαχειρίζεται το κτήμα και το κοντινό Δουκικό Σπιτικό Αγρόκτημα (Duchy Home Farm).
Οι κήποι στο Χάιγκροουβ είναι ανοιχτοί στο κοινό από το 1996. Οι κήποι της κατοικίας στα τέλη του 18ου αι. ήταν κατάφυτοι και απεριποίητοι, όταν ο Κάρολος μετακόμισε για πρώτη φορά, αλλά έκτοτε άκμασαν και τώρα περιλαμβάνουν σπάνια δέντρα, λουλούδια και παραδοσιακούς σπόρους. Οι τρέχουσες τεχνικές βιολογικής κηπουρικής και βιολογικής διαχείρισης χλοοτάπητα επέτρεψαν στους κήπους να λειτουργήσουν και ως βιώσιμος βιότοπος για τα πουλιά και την άγρια ζωή. Οι κήποι σχεδιάστηκαν από τον Κάρολο σε συνεννόηση με κηπουρούς, όπως η Ρόζμαρυ Βέρυ και η γνωστή φυσιοδίφης Mίριαμ Ρότσιλντ.
Οι κήποι δέχονται περισσότερους από 30.000 επισκέπτες τον χρόνο. Το σπίτι και οι κήποι λειτουργούν σύμφωνα με τις περιβαλλοντικές αρχές τού βασιλιά και έχουν αποτελέσει αντικείμενο πολλών βιβλίων και τηλεοπτικών προγραμμάτων. Ο βασιλιάς φιλοξενεί συχνά φιλανθρωπικές εκδηλώσεις στο κτίριο.
Καθώς η ιδιοκτησία ανήκει στο "Δουκάτο της Κορνουάλης", ο έλεγχος της ιδιοκτησίας μεταβιβάστηκε στον Γουίλιαμ πρίγκιπα της Ουαλίας, όταν ο πατέρας του ανέβηκε στον θρόνο και έγινε δούκας της Κορνουάλης στις 8 Σεπτεμβρίου 2022. Ο βασιλιάς και η βασιλική σύζυγος θα μισθώσουν το σπίτι από το "Δουκάτο", για να το χρησιμοποιήσουν ως εξοχική κατοικία.
Τοποθεσία
Το Χάιγκροουβ Χάουζ βρίσκεται στο Ντάουτον (Doughton), κοντά στο Tέτμπουρυ στην κομητεία Γκλώστερσιρ στη Νοτιοδυτική Αγγλία. Το Γκάτκομ Παρκ, η εξοχική κατοικία της αδελφής τού βασιλιά πριγκίπισσας Άννας, απέχει 9,7 χλμ. μακριά, μεταξύ των χωριών Mίντσινχαμπτον και Aβενίν. Επιπλέον, ο εξάδελφος της Ελισάβετ Β΄, ο Μιχαήλ πρίγκιπας τού Κεντ, αγόρασε το κοντινό Nέδερ Λύπιατ Μάνορ λίγο μετά την αγορά τού Χάιγκροουβ από το "Δουκάτο", αν και το πώλησε το 2006.
Ιστορία
Το Κρώλυ-Μπόβυ Μπέιρονετσυ (αρχικά Barrow Baronetcy), που ονομαζόταν "τού Χάιγκροουβ στην κομητεία τού Γκλώστερ" (grove = άλσος), δημιουργήθηκε στις 22 Ιανουαρίου 1784. Η οικογένεια είχε κληρονομήσει το Αββαείο Φλάξλεϋ το 1727, το οποίο ήταν η έδρα τους μέχρι το 1960. Το Χάιγκροουβ Χάουζ κτίστηκε το 1796 έως το 1798 από τον Τζον Πωλ Πωλ, και πιστεύεται ότι σχεδιάστηκε από τον αρχιτέκτονα Άντονυ Κεκ. Το ίδιο το κτήμα περιήλθε στην οικογένεια μέσω τού γάμου το 1771 του Τζοσία Τίπετς, αργότερα Τζοσία Πωλ (το οικογενειακό όνομα της μητέρας του, το οποίο υιοθέτησε σύμφωνα με τους όρους της διαθήκης τού θείου του, δηλ. τού αδελφού της) με τη Mαίρη Κλαρκ, της οποίας ο πατέρας Ρόμπερτ ήταν ο εντόπιος άρχοντας (squire). Ανήκε στους απογόνους τού Πωλ μέχρι το 1860. Το 1850 η εγγονή του Mαίρη-Ελισάβετ Πωλ απεβίωσε, όταν το φόρεμά της πήρε φωτιά κατά τη διάρκεια μίας βραδιάς, που έγινε για τον αδελφό της στην αίθουσα χορού. Το σπίτι πωλήθηκε ξανά το 1864 σε έναν δικηγόρο, τον Γουίλιαμ Γιάτμαν. Κατά τη διάρκεια της παραμονής του στο Χάιγκροβ, ο Γιάτμαν περιγράφτηκε ως ένας από τους «κύριους εκτροφείς αλεπούδων» σε μία συζήτηση το 1872 για τα κυνηγόσκυλα τού δούκα τού Μποφόρ. Ο Γιάτμαν ανοικοδόμησε το μεσαιωνικό κωδωνοστάσιο της εκκλησίας Tέτμπουρυ προς τιμή τού γιου του και πλήρωσε για το ξανακρέμασμα των καμπανών της εκκλησίας το 1891. Ο Γιάτμαν έφυγε από το Χάιγκροουβ μετά από μία πυρκαγιά το 1893, που κατέστρεψε μεγάλο μέρος τού εσωτερικού τού σπιτιού. Το σπίτι ξανακτίστηκε με κόστος 6.000 λιρών από τον Άρθουρ Μίτσελ, ο γιος του οποίου, αντισυνταγματάρχης Φράνσις Μίτσελ, διοικητής των Βασιλικών Ουσάρων τού Γκλόστερσαϊρ, ζούσε στο κοντινό Μέγαρο Ντόουτον. Οι Mίτσελς πώλησαν το Χάιγκροουβ μετά τον Β΄ Παγκόσμιο Πόλεμο στον αντισυνταγματάρχη Γκουίν Μόργκαν.
Το κτήμα αγοράστηκε από την οικογένεια Μακμίλαν το 1956 για 89.000 λίρες και τέθηκε προς πώληση από τον συντηρητικό πολιτικό και επιχειρηματία Μωρίς Μακμίλαν, γιο του πρώην πρωθυπουργού Χάρολντ Μακμίλαν, έναντι 730.000 λιρών το 1980. Ο Mακμίλαν πώλησε το Χάιγκροουβ για να μπορέσει να περάσει περισσότερο χρόνο στο Μπερτς Γκρόουβ, το σπίτι τού πατέρα του στο Σάσεξ. Κατά τη στιγμή της πώλησής του, το Χάιγκροουβ περιγράφηκε ως «ένα διακεκριμένο γεωργιανό σπίτι, που στέκεται σε υπέροχο πάρκο, που ήταν για το κυνήγι τού δούκα τού Μπωφόρ» και διαθέτει 1400 στρέμματα, με εννέα υπνοδωμάτια και έξι μπάνια.
Τον Αύγουστο του 1980 το κτήμα Χάιγκροουβ αγοράστηκε από το "Δουκάτο της Κορνουάλης" για ποσό που πιστεύεται ότι ήταν μεταξύ 800.000 και 1.000.000 στερλινών με κεφάλαια που συγκεντρώθηκαν για την αγορά του από την πώληση τριών ακινήτων από τις εκμεταλλεύσεις τού δουκάτου, συμπεριλαμβανομένου μέρους του χωριού Ντέγκλινγουορθ. Ο δούκας της Κορνουάλης, τώρα Κάρολος Γ΄, ορίστηκε στη συνέχεια ως μισθωτής τού Χάιγκροουβ από το "Δουκάτο". Με την αγορά του έγιναν ουσιαστικές επισκευές, απογυμνώθηκε το εσωτερικό και τα δωμάτια βάφτηκαν λευκά, προετοιμάζοντας την αναδιακόσμησή τους. Η πισίνα στο Χάιγκροουβ δόθηκε στον πρίγκιπα της Ουαλίας και στην Νταϊάνα πριγκίπισσα της Ουαλίας, ως γαμήλιο δώρο από τον Βρετανικό Στρατό.
Ο πρίγκιπας της Ουαλίας είχε εξετάσει μία σειρά από ακίνητα σε διαφορετικές κομητείες, προτού το "Δουκάτο" αγοράσει το Χάιγκροουβ. Ο πρίγκιπας της Ουαλίας απέρριψε σπίτια στο Στόουκ Κλίμσλαντ στην Κορνουάλη και στο Όρτσαρτνλη στο Σόμερσετ. Ο πρίγκιπας της Ουαλίας ελκύστηκε από το Γκλώστερσιρ, καθώς αυτό βρισκόταν σε ίση απόσταση μεταξύ τού Λονδίνου και της Κορνουάλης και εκείνος γνώριζε την τοποθεσία γύρω από το Μπάντμιντον από την παιδική του ηλικία, συμμετέχοντας συχνά στο κυνήγι τού δούκα τού Μπωφόρ.
Το 1981 η κατασκευάστρια μοντέλων Ρόζαλιντ Χάντσον έφτιαξε ένα μοντέλο τού Χάιγκροουβ, ως γαμήλιο δώρο για τον πρίγκιπα της Ουαλίας και την Νταϊάνα πριγκίπισσα της Ουαλίας. Η Χάντσον αργότερα άλλαξε το μοντέλο, καθώς άλλαξε το Χάιγκροουβ.
Το Χάιγκροουβ δεχόταν αρχικά τα Σαββατοκύριακα τον πρίγκιπα της Ουαλίας και την Νταϊάνα πριγκίπισσα της Ουαλίας, μετά τον γάμο τους το 1981, και τα δύο παιδιά τους, τον πρίγκιπα Γουίλιαμ και τον πρίγκιπα Χάρι, όπου πέρασαν μεγάλο μέρος της παιδικής τους ηλικίας στο σπίτι.
Δύο πρώην μέλη του προσωπικού του Χάιγκροουβ, ο μπάτλερ Πολ Μπάρελ και η οικονόμος Γουέντυ Μπέρυ, εξιστορούν τον χρόνο τους στο σπίτι. Το βιβλίο τού Μπάρελ A Royal Duty εκδόθηκε το 2003 και καλύπτει τον χρόνο του στο Χάιγκροουβ από την αγορά τού σπιτιού μέχρι την αναχώρηση τού Μπάρελ με την Νταϊάνα το 1995. Το βιβλίο της Μπέρυ τού 1995, The Housekeeper's Diary, περιγράφει λεπτομερώς τον χρόνο της στο Χάιγκροουβ από το 1984 έως το 1993 και αποτέλεσε αντικείμενο απαγόρευσης δημοσίευσης παγκόσμια από το Ανώτατο Δικαστήριο.
Τα καταστήματα τού Χάιγκροουβ Χάουζ
Το 1992 ο τότε πρίγκιπας της Ουαλίας άνοιξε τα καταστήματα λιανικής πώλησης Χάιγκροουβ, που πωλούν προϊόντα, συμπεριλαμβανομένων των Duchy Originals, για το σπίτι και τους κήπους. Τα καταστήματα βρίσκονται στο Tέτμπουρυ και στο Λονδίνο, όπου τα προϊόντα είναι διαθέσιμα στο Fortnum & Mason. Ένα κατάστημα στο Μπαθ έκλεισε το 2014. Όλα τα κέρδη από την πώληση των προϊόντων καταβάλλονται στο Φιλανθρωπικό Ίδρυμα τού Πρίγκιπα της Ουαλίας. . Το 2014 τα καταστήματα άρχισαν να πωλούν προϊόντα online.
Περαιτέρω ανάγνωση
Βιβλία τού Καρόλου Γ΄ για το Χάιγκροουβ και τους κήπους του:
Το Highgrove Florilegium, ένα βιβλίο με βοτανικές εικονογραφήσεις περιορισμένης σε 175 αντίτυπα, εκδόθηκε για τη χλωρίδα τού Χάιγκροουβ τον Απρίλιο του 2008.
Αναμνήσεις από το Χάιγκροουβ:
Bιβλιογραφικές αναφορές
Κατηγορία:Βασιλικές κατοικίες στην Αγγλία
Πάπας Γρηγόριος (αποσαφήνιση)
Με το όνομα Γρηγόριος αναφέρονται οι εξής πάπες της Ρωμαιοκαθολικής Εκκλησίας:
Γνωστός επίσης είναι και ο Αντιπάπας Γρηγόριος ΣΤ΄ (1012)
Νταρί
Η λέξη Νταρί μπορεί να αναφέρεται:
Απόσταση (ναυτική πυροβολική)
Ο όρος απόσταση στη ναυτική πυροβολική σημαίνει το διάστημα μεταξύ του «βάλλοντος πλοίου» και του «στόχου». Τό διάστημα αυτό μετριέται επί ευθείας γραμμής, με οπτικό διαστημόμετρο (παλαιότερα), επί χάρτου προκειμένου για την προσβολή στόχων ξηράς, ή συνηθέστερα με τη χρήση συσκευής ραντάρ ή αποστασιομέτρου laser.
Η μετρούμενη αυτή απόσταση πλησιάζει προς τη «γεωμετρική», δηλαδή την πραγματική τόσο περισσότερο όσο και τα σφάλματα παρατηρήσεως του διαστημομέτρου ή το σφάλμα «συνδιαμέτρησης» του ραντάρ είναι ακριβέστερα γνωστά ώστε να επιφέρονται οι ανάλογες διορθώσεις.
Η γεωμετρική όμως απόσταση πρέπει και αυτή να υποστεί μια σειρά διορθώσεων πριν τεθεί στο τηλεσκόπιο του κατευθυντήρα (ή του πυροβόλου). Οι διορθώσεις αυτές είναι: α) Βλητικές (οφειλόμενες στη μεταβολή αρχικής ταχύτητας λόγω μεταβολής θερμοκρασίας γόμωσης, βαρομετρικής πίεσης, βλητικού συντελεστή, και φθοράς πυροσωλήνος πυροβόλου, αυξανόμενου εκ του αριθμού των βολών). β) Εξωτερικές (οφειλόμενες σε εξωτερικά αίτια, όπως άνεμος) και γ) Πλεύσης (οφειλόμενες στη πορεία, ταχύτητα και τις κινήσεις τόσο του βάλλοντος πλοίου όσο και εκείνων του στόχου - πλοίου).
Όλες οι παραπάνω διορθώσεις υπολογίζονται ταχύτατα με τη βοήθεια μηχανικών υπολογιστήρων μεγάλης ακρίβειας, τα δε επιμέρους αποτελέσματα προστίθενται αλγεβρικά παρά των μηχανισμών αυτών παρέχοντας σε κάθε στιγμή την απόσταση που πρέπει να τεθεί στα κλεισιοσκόπια προκειμένου να βληθεί ο στόχος. Η τελική (διορθωμένη) αυτή απόσταση ονομάζεται «απόσταση πυροβόλου».
Είναι προφανές ότι χωρίς μηχανικούς υπολογιστήρες θα ήταν αδύνατο οι παραπάνω υπολογισμοί να προλαμβάνουν τις συνεχείς μεταβολές των στοιχείων, που αποτελεί το κύριο χαρακτηριστικό και τη μεγαλύτερη δυσκολία στη ναυτική πυροβολική όταν ο «βάλλων» και ο «βαλλόμενος» (πλοία) μεταβάλουν τις θέσεις τους.
Σήμερα με τη σύγχρονη εξέλιξη τα ναυτικά οπλικά συστήματα στηρίζονται περισσότερο στον ηλεκτρονικό πόλεμο, όπως π.χ. τα αυτόματα ιταλικά πυροβόλα «ότο-μελάρα» που αρχίζουν αυτόματη βολή μετά τον «εγκλωβισμό» του στόχου και παύουν αυτόματα τη βολή όταν απεγκλωβιστεί ή χαθεί αυτός, έτσι ώστε θεωρητικά ούτε ένα βλήμα να μη πάει χαμένο.
Σημείωση: Στον Β' Παγκόσμιο Πόλεμο έχει υπολογισθεί ότι μόνο το 5% των βολών που εκτελέστηκαν έπληξαν στόχους (ήταν επιτυχείς).
Κατηγορία:Πυροβολικό
Σαρλ Βικτόρ Μωγκέν
Ο Σαρλ Βικτόρ Μωγκέν (Charles-Victor Mauguin, 19 Σεπτεμβρίου 1878 – 25 Απριλίου 1958) ήταν Γάλλος καθηγητής της ορυκτολογίας και κρυσταλλογράφος.
Βιογραφικά δεδομένα
Ο Μωγκέν, γιος ενός φούρναρη, γεννήθηκε στην πόλη Προβέν. Οι διακρίσεις του στη σχολή του Σαιν Κλου τού επέτρεψαν να εισαχθεί στο εργαστήριο οργανικής χημείας της École normale supérieure στο Παρίσι, όπου παρουσίασε τη διατριβή του. Το ενδιαφέρον του για την κρυσταλλογραφία γεννήθηκε από την παρακολούθηση των διαλέξεων του Πιερ Κιουρί το 1905 με θέμα τη συμμετρία στα φυσικά φαινόμενα. Αργότερα, ως βοηθός του Φρεντερίκ Βαλεράν στο Πανεπιστήμιο του Παρισιού, μελέτησε τους υγρούς κρυστάλλους. Το 1933 διαδέχθηκε τον Βαλεράν στην έδρα Ορυκτολογίας του ίδιου Πανεπιστημίου, ενώ προηγουμένως ήταν καθηγητής της ορυκτολογίας στο Μπορντώ και στο Νανσύ. Υπήρξε επίσης μέλος της Γαλλικής Ακαδημίας Επιστημών.
Επιστημονικά επιτεύγματα
Ο Μωγκέν επινόησε το 1931 μία διεθνή πρότυπη σημειογραφία για τις κρυσταλλογραφικές ομάδες, που τροποποιημένη από τον Γερμανό κρυσταλλογράφο Καρλ Χέρμαν, είναι σήμερα γνωστή ως συμβολισμός Hermann–Mauguin ή απλώς Διεθνής Συμβολισμός.
Παραπομπές
Κατηγορία:Κρυσταλλογράφοι Κατηγορία:Ορυκτολόγοι Κατηγορία:Γάλλοι γεωλόγοι
Γεώργιος Κωνσταντίνοβιτς της Ρωσίας
Ο Γεώργιος Κωνσταντίνοβιτς ρωσικά Георгий Константинович (6 Μαΐου 1903 - 7 Νοεμβρίου 1938) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας της Ρωσίας.
Βιογραφία
Ήταν ο έκτος γιος του Κωνσταντίνου Κωνσταντίνοβιτς μεγάλου δούκα της Ρωσίας και της Ελισάβετ των Βέττιν, κόρης του Μαυρικίου πρίγκιπα της Σαξονίας-Άλτενμπουργκ.
Απεβίωσε το 1938 στη Νέα Υόρκη σε ηλικία 35 ετών και τάφηκε στο Ρωσικό Ορθόδοξο κοιμητήριο του Νόβο Ντίβεβο της Νέας Υόρκης, δίπλα στην αδελφή του Βέρα Κωνσταντίνοβνα.
Πηγές
Κατηγορία:Ρώσοι ευγενείς
Διαιθυλοθειαιθέρας
Ο διαιθυλοθειαιθέρας ή διαιθυλοσουλφίδιο (diethylsulphide, DES) ή αιθυλοθειοαιθάνιο ή 3-θειαβουτάνιο είναι ένας διαλκυλ-θειαιθέρας, μια οργανική ένωση του θείου με συνοπτικό συντακτικό τύπο CH3CH2SCH2CH3 (ή ακόμη πιο συνοπτικά Et2S). Στις συνηθισμένες συνθήκες (1 atm, 25 °C) είναι ένα αδιάλυτο στο νερό και εύφλεκτο πτητικό υγρό με χαρακτηριστική δυσάρεστη οσμή. Είναι ισομερές θέσης των παρακάτω έξι (6) ενώσεων:
Με διαλκυλίωση θειούχων αλάτων
Με διαλκυλίωση από αιθυλαλογονίδια θειούχων αλάτων παράγεται διαιθυλοθειαιθέρες :
Με αλκυλίωση αλάτων θειολών
Με μεθυλίωση από αιθυλαλογονίδια αλάτων αιθυλοθειόλης (π.χ. CH3SK) παράγεται διμεθυλοθειαιθέρες. (Αντίδραση Williamson για θειαιθέρες):
Επίδραση διαλογονούχου υδραργύρου
Με επίδραση διαλογονούχου υδραργύρου (HgX2) παράγονται διαιθυλοθειουδραργιρικά άλατα :
Επίδραση αλκυλαογονιδίων
Με επίδραση αλκυλαογονιδίων (RX) παράγονται άλατα του σουλφωνίου :
Οξείδωση προς σουλφοξείδια
Με επίδραση υπεροξείδιου του υδρογόνου οξειδώνονται προς διαιθυλοσουλοφοξείδιο :
Πηγές
Κατηγορία:Διαλκυλοθειαιθέρες Κατηγορία:C4
Ταυ
Το γράμμα ταυ (κεφαλαίο Τ, πεζό τ) είναι το δέκατο ένατο γράμμα του ελληνικού αλφαβήτου. Στη μονόγραφη και δίγραφη μορφή του <ττ> συμβολίζει το άηχο οδοντικό κλειστό σύμφωνο /t/ και το αντίστοιχο αλλόφωνο.
Στο ελληνικό σύστημα αρίθμησης έχει αριθμητική αξία τ´=300. Το τ είναι άφωνο οδοντικό σύμφωνο. Προήλθε από το φοινικικό γράμμα taw, που στα φοινικικά σήμαινε «σημάδι»· στο φοινικικό αλφάβητο αποτελούσε το τελευταίο γράμμα δεδομένου ότι τα <υ,φ,χ,ψ,ω> αποτελούν ελληνικές εφευρέσεις. Αποτέλεσε τη βάση για το γράμμα T|T t του λατινικού αλφαβήτου.
Στον διάλογο του Λουκιανού Δίκη συμφώνων το προσωποποιημένο σίγμα εμφανίζεται να κατηγορεί το ταυ για το ότι πολλές λέξεις της Αττικής διαλέκτου, που γράφονταν αρχικά με διπλό <σ>, βαθμιαία μετέβαλαν προφορά και γραφή και το διπλό <σ> αντικαταστάθηκε από διπλό <τ>.
Ως σύμβολο
Το πεζό τ συμβολίζει:
Παραπομπές
τ
Γαλατάς Αιτωλοακαρνανίας
Ο Γαλατάς είναι πεδινό χωριό της Ναυπακτίας στη περιφερειακή ενότητα Αιτωλοακαρνανίας σε υψόμετρο 15 μέτρα. Έχει πληθυσμό 976 κατοίκους σύμφωνα με την απογραφή του 2011. Σύμφωνα με το πρόγραμμα Καλλικράτης, μαζί με το Κρυονέρι συναποτελούν την Κοινότητα Γαλατά που ανήκει στη Δημοτική Ενότητα Χαλκείας του Δήμου Ναυπακτίας. Ο Γαλατάς είναι κτισμένος στους δυτικούς πρόποδες του όρους Βαράσοβα και ανατολικά του Εύηνου ποταμού. Βρίσκεται στα δυτικά όρια του Δήμου Ναυπακτίας, συνορεύει με το Δήμο Ιεράς Πόλης Μεσολογγίου και είναι ανάμεσα στα χωριά Ευηνοχώρι, Περιθώρι και τον οικισμό Κρυονέρι. Απέχει 16 χλμ. ανατολικά από το Μεσολόγγι και 38 χλμ. δυτικά της Ναυπάκτου.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας
Ναΐμ Σουλεϊμάνογλου
Ο Ναΐμ Σουλεϊμάνογλου (τουρκικά: Naim Süleymanoğlu, γεννημένος ως Ναΐμ Σουλεϊμάνοφ, Naim Suleimanov, βουλγαρικά: Наим Сюлейманов, 23 Ιανουαρίου 1967 – 18 Νοεμβρίου 2017) ήταν Τούρκος Ολυμπιονίκης και παγκόσμιος πρωταθλητής στην άρση βαρών. Έχει ψηφιστεί ως ο κορυφαίος του αθλήματος του 20ού αιώνα από τη Διεθνή Ομοσπονδία Άρσης Βαρών (IWF), ενώ τα 25 χρυσά μετάλλια σε Ολυμπιακούς Αγώνες και Παγκόσμια Πρωταθλήματα παραμένουν ακατάρριπτο ρεκόρ. Στους Ολυμπιακούς Αγώνες του 1988 κατέρριψε το παγκόσμιο ρεκόρ της κατηγορίας του στο ζετέ σηκώνοντας 190 κιλά, επίδοση που παραμένει ως το μεγαλύτερο βάρος που έχει ποτέ ανυψώσει αθλητής σε σύγκριση με το σωματικό του βάρος (3,17 φορές).
Τα πρώτα χρόνια στη Βουλγαρία
Ο Ναΐμ Σουλεϊμάνοφ γεννήθηκε στο χωριό Πτιχάρ (βουλγαρικά: Птичар) του δήμου Μόμτσιλγκραντ (Момчилград) της νότιας Βουλγαρίας, δήμος με 75 % πολίτες τουρκικής καταγωγής, ανάμεσα σε αυτούς και η οικογένειά του. Ο μεγαλύτερος γιος μιας οικογένειας με τρία παιδιά, ο πατέρας του δούλευε ως ανθρακωρύχος και είχε ύψος 1,53 μέτρα, ενώ η μητέρα του ήταν 1,40 μέτρα. Ξεκίνησε να ασχολείται με το άθλημα σε ηλικία 9 ετών και χάρη στο μοναδικό του ταλέντο μπήκε σε σύντομο χρονικό διάστημα στην εθνική ομάδα νέων της Βουλγαρίας. Όπως ο ίδιος αποκάλυψε αργότερα απομακρύνθηκε από την ομάδα για ένα μήνα αργότερα με την αιτιολογία ότι ήταν «τουρκικής καταγωγής». Ωστόσο, με την εγγραφή του σε άλλο αθλητικό σχολείο στη Φιλιππούπολη, κατέλαβε την 20ή θέση στο βουλγαρικό πρωτάθλημα και μετά από αυτή την επιτυχία, οι αρχές αναγκάστηκαν να τον επαναφέρουν στην εθνική ομάδα νέων δύο μήνες μετά. Υπό την επίβλεψη του κορυφαίου Βούλγαρου προπονητή Ιβάν Αμπατζίεφ (καινοτόμου και εντυπωσιακά επιτυχημένου) στη συνέχεια κατέκτησε το πρωτάθλημα της χώρας και ήδη στα 15 του χρόνια κατέρριψε το πρώτο ρεκόρ κόσμου στην κατηγορία των νέων. Κέρδισε το 8ο Παγκόσμιο Πρωτάθλημα Εφήβων στη Βραζιλία το 1982, σηκώνοντας συνολικά 250 κιλά στο σύνολο, ενώ στην ηλικιακή αυτή κατηγορία κατέρριψε συνολικά 13 παγκόσμιες επιδόσεις.
Το 1985 ήταν πρωταθλητής κόσμου για πρώτη φορά στην καριέρα του κατακτώντας και τα τρία χρυσά μετάλλια στη διοργάνωση της Σουηδίας, ο νεότερος στην ιστορία. Στις αρχές του 1986 το κομμουνιστικό καθεστώς στη Βουλγαρία ανάγκασε τη μειονότητα της χώρας να υιοθετήσει βουλγάρικα ονόματα και έτσι ο ίδιος μετονομάστηκε σε Ναούμ Σαλαμάνοφ (Naum Shalamanov, βουλγαρικά: Наум Шаламанов) από το Φεβρουάριο. Αλλά ο Ναΐμ, ο οποίος είχε αυξημένο αίσθημα δικαιοσύνης από την παιδική του ηλικία, δεν θέλησε να συμβιβαστεί με αυτό. Ήταν η αρχή του «εκβουλγαρισμού» (επίσημη ονομασία: Διαδικασία της Αναγέννησης) της μουσουλμανικής μειονότητας στη χώρα. Η χρονιά ήταν εξαιρετική για τον τότε Βούλγαρο πρωταθλητή με την κατάκτηση όλων των μεταλλίων σε Ευρωπαϊκό και Παγκόσμιο Πρωτάθλημα, με αλλεπάλληλες καταρρίψεις παγκοσμίων ρεκόρ και την αναγνώρισή του πριν καν κλείσει τα 20 του χρόνια ως του κορυφαίου του αθλήματος εκείνη την εποχή. Εσωστρεφής και ντροπαλός, είχε κερδίσει τους Βούλγαρους που τον αποθέωσαν στην εμφάνισή του στο Παγκόσμιο Πρωτάθλημα της Βάρνας, θεωρούμενος ως ο καλύτερος αθλητής όλων των αθλημάτων της χώρας. Στη συγκεκριμένη διοργάνωση η Βουλγαρία πήρε για πρώτη φορά τα ηνία του αθλήματος από την δεκαετίες κυριαρχούσα Σοβιετική Ένωση. Κατά τη διάρκεια της διεξαγωγής του τελικού του Παγκοσμίου Κυπέλλου στη Μελβούρνη το Δεκέμβριο του 1986, ο Σουλεϊμάνοφ αναδείχθηκε νικητής στη διοργάνωση για τρίτη φορά και στη συνέχεια αποσκίρτησε. Στη διάρκεια γεύματος της αποστολής της Βουλγαρίας στις 7 Δεκεμβρίου έφυγε ανύποπτα με τη βοήθεια ομογενών του της Αυστραλίας και κρύφτηκε για τέσσερις ημέρες. Κατέφυγε αρχικά στην τουρκική πρεσβεία, όπου ζήτησε πολιτικό άσυλο και πήγε μετά στο Λονδίνο με το προσωπικό αεροπλάνο του τότε Τούρκου πρωθυπουργού Τουργκούτ Οζάλ, ο οποίος τον πήρε υπό την προστασία του. Τον υποδέχθηκαν ως ήρωα στην Άγκυρα. Σε συνέντευξη τύπου μετά την άφιξή του στην Τουρκία εξήγησε ότι ήταν μία προσπάθεια να τερματίσει την καταπίεση των Τούρκων που ζούσαν στη Βουλγαρία τη δεκαετία του 1980. Οι βουλγαρικές κυβερνήσεις ουδέποτε αποδέχονταν την ύπαρξη «τουρκικής μειονότητας» αλλά τη θεωρούσαν ως «μουσουλμανική». Ζήτησε και πήρε την τουρκική ιθαγένεια. Επίσης άλλαξε το όνομά του, από το βουλγάρικο Σαλαμάνοφ στο τουρκικό Σουλεϊμάνογλου. Για ένα χρόνο δεν του επετράπει η συμμετοχή σε αγώνες από τη Διεθνή Ομοσπονδία του αθλήματος.
thumb|Το σπίτι που γεννήθηκε στη Βουλγαρία
Η συνέχεια της καριέρας στην Τουρκία
Στην πρώτη εμφάνισή του με τη νέα χώρα εκπροσώπησης, ο Σουλεϊμάνογλου κατέκτησε τρία χρυσά μετάλλια στο Πανευρωπαϊκό Πρωτάθλημα στις 27 Απριλίου του 1988 στο Κάρντιφ της Ουαλίας (Μεγάλη Βρετανία) καταρρίπτοντας όλα τα παγκόσμια ρεκόρ της κατηγορίας του. Στο αρασέ ανύψωσε βάρος 150 κιλών, δυόμισι φορές το σωματικό του βάρος, ο πρώτος στην ιστορία που κατάφερε κάτι τέτοιο. Με αφορμή τους Ολυμπιακούς Αγώνες στη Σεούλ το 1988 προέκυψε διαμάχη σχετικά με το ποια χώρα θα εκπροσωπούσε. Σύμφωνα με τους κανόνες της Διεθνούς Ολυμπιακής Επιτροπής, ο Σουλεϊμάνογλου δεν θα μπορούσε να συμμετάσχει σε Ολυμπιακούς αγώνες μέχρι το 1989, εκτός εάν η Βουλγαρία παραιτούνταν οποιοδήποτε δικαιώματος της. Η βουλγαρική κυβέρνηση απαίτησε και έλαβε ένα εκατομμύριο δολάρια από την τουρκική κυβέρνηση προκειμένου ο αθλητής να αγωνιστεί για την Τουρκία. Ο «Ηρακλής τσέπης» δεν απογοήτευσε κανέναν και κέρδισε το χρυσό μετάλλιο, το πρώτο της Τουρκίας στην άρση βαρών. Στις 20 Σεπτεμβρίου 1988 κατέρριψε με τις 6 του προσπάθειες (αρασέ 145, 150,5, 152,5 κιλά, ζετέ 175, 188,5 και 190, σύνολο 320, 337,5 και 342,5) 6 παγκόσμια ρεκόρ και 9 ολυμπιακά στην κατηγορία βάρους 60 κιλών φτάνοντας στο αρασέ τα 152,5 κιλά, στο ζετέ τα 190 κιλά και συνολικά τα 342,5 κιλά — εκπληκτικά 30 κιλά περισσότερα από τον πλησιέστερο ανταγωνιστή του. Η επίδοσή του ήταν υψηλότερη από αυτή του χρυσού νικητή της κατηγορίας των 67,5 κιλών κατά 2,5 κιλά. Η απόδοσή του ήταν η καλύτερη εμφάνιση στην ιστορία της άρσης βαρών με βάση το σωματικό βάρος των αθλητών, ώστε έγινε εξώφυλλο στο εμβληματικό περιοδικό Time τον Οκτώβριο του 1988 στο τεύχος του περιοδικού με το αφιέρωμα στην Ολυμπιάδα. Ήταν το πρώτο χρυσό μετάλλιο της Τουρκίας μετά από 20 χρόνια. Όταν επέστρεψε από τη Σεούλ, περισσότεροι από ένα εκατομμύριο άνθρωποι στην Άγκυρα τον υποδέχθηκαν κατά την επιστροφή του. Εθνικός ήρωας, η φήμη του Ναΐμ εστίασε τη διεθνή προσοχή στην κατάσταση της τουρκικής μειονότητας της Βουλγαρίας: προσκλήθηκε στον Λευκό Οίκο από τον πρόεδρο των ΗΠΑ Ρόναλντ Ρίγκαν και μίλησε για τα προβλήματα της μειονότητας. Μέσα σε οκτώ μήνες από την επίσκεψή του στην Ουάσιγκτον, η κυβέρνηση της Βουλγαρίας αναγκάστηκε να δώσει ελευθερία μετανάστευσης σε σχεδόν ένα εκατομμύριο πολίτες. Περισσότεροι από 300.000 έφυγαν με ειδικά διαβατήρια που ίσχυαν μόνο για έξοδο στην Τουρκία. Ανάμεσα σε αυτούς και η οικογένειά του Σουλεϊμάνογλου (των γονιών του, των δύο αδελφών, των συζύγων τους και ενός παιδιού), που τον συνάντησε δύο χρόνια μετά τη φυγή του.
Σταμάτησε προσωρινά στην ηλικία των 22 ετών λόγω σοβαρού τραυματισμού στην ωμοπλάτη, αφού πρώτα κατέκτησε την πρώτη θέση στο Παγκόσμιο Πρωτάθλημα του 1989. Ωστόσο επέστρεψε το 1991 και στο Ευρωπαϊκό Πρωτάθλημα Άρσης βαρών του 1992 γνώρισε την πρώτη του ήττα μετά από 8,5 χρόνια. Όμως κέρδισε το δεύτερο χρυσό μετάλλιο στους Ολυμπιακούς Αγώνες της Βαρκελώνης το 1992, ανυψώνοντας στο αρασέ 142,5 κιλά, στο ζετέ 177,5 κιλά και συνολικά 320 κιλά. Χρειάστηκαν μόνο δυο επιτυχημένες προσπάθειες (από μια σε κάθε κίνηση) για την εξασφάλιση του δεύτερου ολυμπιακού τίτλου του, ενώ δυο προσπάθειες στο ζετέ για την κατάρριψη του παγκοσμίου ρεκόρ που ο ίδιος κατείχε δεν ήταν επιτυχημένες. Την ίδια χρονιά ανακηρύχθηκε «Ο καλύτερος αθλητής του κόσμου» από τη Διεθνή Επιτροπή Τύπου της Άρσης Βαρών. Ανάμεσα στις Ολυμπιάδες, ο Σουλεϊμάνογλου συνέχισε να κερδίζει παγκόσμιους τίτλους και να καταρρίπτει ρεκόρ. Κέρδισε πέντε παγκόσμια πρωταθλήματα (1989, 1991, 1993, 1994, 1995).
Οι Ολυμπιακοί Αγώνες του 1996 ήταν το κύκνειο άσμα του και αποχώρησε οριστικά αφού πρώτα κέρδισε τρίτο χρυσό μετάλλιο σε Ολυμπιάδα, ο πρώτος που κατάφερε κάτι τέτοιο (ακολούθησαν οι Δήμας, Καχιασβίλι, Μουτλού και Λου Ζιαοτζούν). Ο Σουλεϊμάνογλου είχε και πάλι προπονητή τον Αμπατζίεφ, αποκαλούμενο και «Πάπα της άρσης βαρών». Εκείνος ο αγώνας σημαδεύτηκε από τον ανταγωνισμό μεταξύ του ίδιου και του Έλληνα Βαλέριου Λεωνίδη, με την αρένα να χωρίζεται στους υποστηρικτές του Τούρκου και σε εκείνους του Έλληνα πρωταθλητή. Ο Σουλεϊμάνογλου ήταν ο κάτοχος του παγκόσμιου ρεκόρ στο αρασέ και το σύνολο, αλλά είχε χάσει πρόσφατα το ρεκόρ στο ζετέ από τον Λεωνίδη. Ο Έλληνας σήκωσε πρώτος και επέλεξε μια άρση 140 κιλών στο αρασέ, την οποία και πέτυχε. Ο Τούρκος ήταν βαρύτερος και ήξερε ότι θα έπρεπε να σηκώσει μεγαλύτερο βάρος. Ξεκίνησε στα 145 κιλά επιτυχημένα και στη συνέχεια ανύψωσε 147,5 επίσης με επιτυχία, βάρος στο οποίο απέτυχε ο Λεωνίδης. Στο ζετέ και οι δύο κατάφεραν να σηκώσουν 180 κιλά στην πρώτη τους προσπάθεια, μετά ο Σουλεϊμάνογλου ανύψωσε 185 κιλά σημειώνοντας νέο παγκόσμιο ρεκόρ. Ο Λεωνίδης επέλεξε τα 187,5 κιλά τα οποία και ανυψώσε επανακτώντας το παγκόσμιο ρεκόρ και ο Σουλεϊμάνογλου τον ακολούθησε επιτυχημένα. Ο Λεωνίδης απέτυχε να σηκώσει 190 κιλά, ξεσπώντας σε κλάματα και παίρνοντας το ασημένιο μετάλλιο, ενώ παρηγορήθηκε από τον Σουλεϊμάνογλου. Ο Τούρκος πρωταθλητής με τρία ρεκόρ κόσμου πήρε το χρυσό στη νέα κατηγορία των 64 κιλών με σύνολο 335 κιλών, ενώ ο Έλληνας πρωταθλητής έμεινε 2,5 κιλά χαμηλότερα. Όχι άδικα, θεωρείται ως μια από τις μεγαλύτερες μονομαχίες στην ιστορία του αθλήματος. Οι δυο τους είχαν προιστορία: στο Παγκόσμιο Πρωτάθλημα του 1995 πέτυχαν την ίδια επίδοση στο σύνολο, αλλά λόγω του ότι ζύγιζε λιγότερο, ο Σουλεϊμάνογλου κέρδισε τον τρίτο συνεχή τίτλο του. «Για πολλά χρόνια στην καριέρα μου, ειδικά τα τελευταία οκτώ χρόνια, δεν είχα αντίπαλο ή πραγματικό ανταγωνισμό. Μόλις εμφανίστηκε ο Λεωνίδης, είχα δύσκολους αγώνες», παραδέχθηκε ο Σουλεϊμάνογλου στους δημοσιογράφους.
Μετά τους Αγώνες του 1996, ο Σουλεϊμάνογλου έμεινε εκτός δράσης για περίπου τρία χρόνια, ανακοινώνοντας την αποχώρησή του στις 2 Ιανουαρίου 1997. Τα τρία αυτά χρόνια απομακρύνθηκε από το άθλημα ζώντας πλούσια. Η πρόκληση της κατάκτησης ενός τέταρτου μεταλλίου τον επανέφερε στις προπονήσεις 16 μήνες πριν τους Ολυμπιακούς Αγώνες του 2000. Επέστρεψε αγωνιστικά για να πάρει την τρίτη θέση στο αρασέ στο σύνολο Ευρωπαϊκό Πρωτάθλημα του 2000, μένοντας για πρώτη φορά χωρίς μετάλλιο σε μία κίνηση. Στους Αγώνες του Σίδνεϊ απέτυχε να σηκώσει τα 145 κιλά στις τρεις προσπάθειές του, που θα ήταν ολυμπιακό ρεκόρ, και δεν συνέχισε στη διοργάνωση. Πριν από την τρίτη και τελευταία του προσπάθεια, οι φίλαθλοι παρακάλεσαν: «Ναΐμ!» Κατά την έξοδό του, ο Σουλεϊμάνογλου είπε στους δημοσιογράφους: «Αντίο, τελείωσε». Κλείνοντας την καριέρα του είχε σημειώσει 46 επίσημα παγκόσμια ρεκόρ, τα περισσότερα από οποιοδήποτε άλλο αρσιβαρίστα μετά την καθιέρωση των δύο μόνον τρόπων ανύψωσης. Ήταν ο πρώτος και μοναδικός αρσιβαρίστας μέχρι σήμερα που είχε σηκώσει 2,5 φορές το βάρος του στην κίνηση του αρασέ και ένας από τους 7 αθλητές που σήκωσαν 3 φορές το βάρος τους στην κίνηση του επολέ-ζετέ. Είναι ο μόνος αρσιβαρίστας που έχει σηκώσει 10 επιπλέον κιλά από το τριπλάσιο σωματικό του βάρος. Τα 22 χρυσά μετάλλια σε παγκόσμια πρωταθλήματα είναι επίσης ρεκόρ (μαζί με το Βασίλι Αλεξέεφ). Το 2000 και το 2004 εισήχθη ως μέλος του Hall of Fame της Διεθνούς Ομοσπονδίας Άρσης Βαρών (IWF). Εξελέγη αντιπρόεδρος της Διεθνούς Ομοσπονδίας Άρσης Βαρών στο συνέδριο που πραγματοποιήθηκε στην Αθήνα τον Δεκέμβριο του 2000 διατηρώντας τη θέση αυτή έως το 2004. Το 2001 του απονεμήθηκε η ύψιστη αθλητική τιμή, το Ολυμπιακό Τάγμα. Το 2012 το ειδησιογραφικό πρακτορείο Reuters τον συμπεριέλαβε στους 12 μεγαλύτερους Ολυμπιονίκες, όπως επίσης και το περιοδικό Time.
Μετά τον αθλητισμό
Μετά την αποτυχία του στους Ολυμπιακούς Αγώνες του Σίδνεϋ εθίστηκε στο αλκοόλ με αποτέλεσμα τα τελευταία χρόνια να υποφέρει από ηπατική ανεπάρκεια. Το 2009 νοσηλεύτηκε για τρεις μήνες λόγω ηπατικού κώματος. «Έζησα στη Βουλγαρία 19 χρόνια και πέρασα καλά παιδικά χρόνια. Δεν μετανιώνω για τίποτα μετά από αυτή τη συμπεριφορά. Ήταν μια πολύ δύσκολη περίοδος και οι άνθρωποι που είδαν τα γεγονότα ξέρουν καλύτερα. Ακόμα κι αν γυρίσω τον χρόνο πίσω, θα ήθελα να φύγω από τη Βουλγαρία, γιατί ο τουρκικός πληθυσμός δεχόταν σοβαρές πιέσεις», δήλωσε στο Eurosport το 2012. Το καλοκαίρι του 2017 εισήχθη στο νοσοκομείο Bakırköy Sadi Konuk στην Κωνσταντινούπολη λόγω επιδείνωση της κατάστασης της υγείας του, ωστόσο στις αρχές του Σεπτεμβρίου 2017 εισήχθη και πάλι στο ίδιο νοσοκομείο, υποβλήθηκε σε μεταμόσχευση ήπατος και έκτοτε βρισκόταν στη μονάδα εντατικής θεραπείας για σχεδόν δύο μήνες. Υπέστη εγκεφαλική αιμορραγία και απεβίωσε στις 18 Νοεμβρίου 2017. Αξιοσημείωτο είναι ότι παρέμεινε δημοφιλής στη Βουλγαρία, η κυβέρνηση της οποίας έστειλε εκπροσώπους στην κηδεία του. Τον Ιούλιο του 2019 αποκαλύφθηκε μνημείο του στη πόλη του Μόμτσιλγκραντ. Απέκτησε τέσσερις κόρες, η μία από τις οποίες αναγνωρίστηκε μετά το θάνατό του. Το 2019 η ζωή του μέχρι το 1988 γυρίστηκε σε ταινία με τον τίτλο "Cep Herkülü: Naim Süleymanoğlu" (Ηρακλής Τσέπης: Ναΐμ Σουλεϊμάνογλου).
Πηγές - εξωτερικοί σύνδεσμοι
Τούρκοι Ολυμπιονίκες Κατηγορία:Τούρκοι αθλητές Κατηγορία:Βούλγαροι αθλητές Κατηγορία:Αθλητές της άρσης βαρών Κατηγορία:Ολυμπιονίκες της άρσης βαρών Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών Κατηγορία:Αθλητές της άρσης βαρών στους Θερινούς Ολυμπιακούς Αγώνες 1988 Κατηγορία:Αθλητές της άρσης βαρών στους Θερινούς Ολυμπιακούς Αγώνες 1992 Κατηγορία:Αθλητές της άρσης βαρών στους Θερινούς Ολυμπιακούς Αγώνες 1996 Κατηγορία:Αθλητές της άρσης βαρών στους Θερινούς Ολυμπιακούς Αγώνες 2000 Κατηγορία:Εισαχθέντες στο Hall of Fame της IWF Κατηγορία:Μέλη Ολυμπιακού Τάγματος
Σίγμα
Το γράμμα σίγμα (κεφαλαίο Σ, πεζό σ, πεζό τελικό ς) είναι το δέκατο όγδοο γράμμα του ελληνικού αλφαβήτου.
Στα νέα ελληνικά αναπαριστά το άηχο τριβώμενο φατνιακό σύμφωνο /s/ και το αντίστοιχο αλλόφωνο (π.χ. πέρασα), έχοντας παράλληλα και ηχηρές πραγματώσεις [z] μπροστά από ηχηρά σύμφωνα (π.χ. Σμύρνη). Το φώνημα συμβολίζεται σε μερικές περιπτώσεις και με το διπλό σίγμα (π.χ. θάλασσα).
98 (αριθμός)
Το 98 (ενενήντα οκτώ) είναι ο φυσικός αριθμός που βρίσκεται μετά από το 97 και πριν από το 99. Είναι ένας άρτιος αριθμός, αφού 98:2 = 49, δηλαδή διαιρείται με το 2, στο σύνολο των φυσικών αριθμών. Ο αριθμός 98 συμβολίζεται ως XCVIII στο ρωμαϊκό σύστημα αρίθμησης και ως ϟΗ΄ ή Ϟη΄ στο ελληνικό σύστημα αρίθμησης.
Σίγμα
Σε άλλα ελληνικά αλφάβητα χρησιμοποιήθηκαν αλλόγραφα όπως το σαν (<Ϻ>) και το σαμπί που ήταν αλλόγραφο του διπλού σίγμα. Το τελικό σίγμα <ς> μοιάζει και εσφαλμένα ταυτίζεται με το \varsigma (στίγμα, <στ> ή σίγμα ταυ), το οποίο όμως έχει αριθμητική αξία \varsigma´=6. Το τελικό σίγμα δεν χρησιμοποιείται ως αριθμητικό.
98 (αριθμός)
Εξωτερικοί σύνδεσμοι
Κατηγορία:Σύνθετοι αριθμοί
Σίγμα
Το <Σ> αντλεί την καταγωγή του από το φοινικικό γράμμα 20px|Sin Σιν, ενώ αντιστοιχεί στο γράμμα S s του λατινικού αλφαβήτου, το οποίο προήλθε από το Σ.
Στο ελληνικό σύστημα αρίθμησης έχει αριθμητική αξία σ´=200.
Μηνοειδές σίγμα
Στη βυζαντινή γραφή γραφόταν και ως Ϲ ϲ, το οποίο χρησιμοποιείται ακόμα στην αγιογραφία και σε κάποιες εκδόσεις. Παρά την ομοιότητα με το λατινικό C c (και το ότι συμβολίζουν τον ίδιο ήχο [s] σε κάποιες γλώσσες) δεν πρόκειται για το ίδιο γράμμα. Το λατινικό προήλθε από στρογγυλεμένη μορφή του Γ.
Χρήση ως σύμβολο
Το σ χρησιμοποιείται ως σύμβολο για:
Το Σ χρησιμοποιείται ως σύμβολο για:
Step Up: All In
Το Step Up: All In (επίσης γνωστό και ως Step Up 5: All In) είναι μία αμερικάνικη 3D ταινία χορού, σκηνοθετημένη από την Trish Sie και είναι η πέμπτη και τελευταία ταινία της σειράς ταινιών Step Up. Η ταινία κυκλοφόρησε στις 8 Αυγούστου του 2014
Κυκλοφορία σε άλλα μέσα
κυκλοφόρησε σε DVD και Blu-Ray στις 4 Νοεμβρίου του 2014
Εξωτερικοί σύνδεσμοι
Κατηγορία:Ταινίες του 2014 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες παραγωγής Universal Pictures Κατηγορία:Αμερικανικές αισθηματικές δραματικές ταινίες Κατηγορία:Αμερικανικές μουσικές δραματικές ταινίες Κατηγορία:Ταινίες παραγωγής Summit Entertainment Κατηγορία:Αμερικανικές αισθηματικές μουσικές ταινίες Κατηγορία:Ταινίες παραγωγής Lions Gate Entertainment
Κολύμπια Ρόδου
Στο πλαίσιο του Προγράμματος «Καποδίστριας» από το έτος 1997, οι αγροτικές κοινότητες των Αφάντου και Αρχίπολης προσαρτήστηκαν Δήμο Αφάντου, ενώ το 2011 με το Πρόγραμμα «Καλλικράτης» εντάχθηκαν στο νεοσύστατο Δήμο Ρόδου. Τα Κολύμπια υπάρχουν τρεις παραλίες με άμμο και εγκαταστάσεις θαλάσσιων σπορ. Δημοφιλείς τουριστικοί προορισμοί στην γύρω περιοχή είναι οι Επτά Πηγές, η Μονή Παναγιάς Τσαμπίκας και η παραλία Τσαμπίκα κάτω από τον λόφο του μοναστηριού.
Ο δρόμος που ενώνει τον παραλιακό οικισμό με την εθνική οδό και έχει απόσταση περίπου 2 χιλιομέτρων, ονομάζεται «Οδός Ευκαλύπτων» καθώς κατά μήκος και από τις δυο πλευρές του υπάρχουν ευκάλυπτοι. Κατά μήκος της νότιας πλευράς του υπάρχουν τα ερείπια ενός καναλιού ανοιγμένου από τους Ιταλούς που έφερνε νερό από τις Επτά Πηγές μέχρι τα χωράφια, ενώ στην βόρεια πλευρά περίπου στη μέση της οδού βρίσκονται τα ερείπια της Βασιλικής που χρονολογούνται στον 6ο αιώνα.
Παραπομπές
Κατηγορία:Χωριά της Ρόδου
Ημερομηνία
Ημερομηνία ονομάζεται μία αναφορά σε μια συγκεκριμένη ημέρα (ακριβέστερα σε ένα εικοσιτετράωρο, δηλαδή σε ένα ημερονύκτιο) όταν αυτή η αναφορά είναι ενταγμένη στο πλαίσιο ενός ημερολογιακού συστήματος. Η ημερομηνία επιτρέπει τη μονοσήμαντη ταυτοποίηση μιας ημέρας από την ατελείωτη σειρά τους στον ρου του χρόνου και την Ιστορία. Ο αριθμός των ημερών που μεσολαβεί μεταξύ δύο ημερομηνιών μπορεί πάντοτε να υπολογισθεί, με κάποιον συγκεκριμένο αλγόριθμο που εξαρτάται μόνο από το ημερολόγιο. Π.χ. στο Γρηγοριανό ημερολόγιο η «24η Δεκεμβρίου 2023» είναι δέκα ημέρες μετά την «14η Δεκεμβρίου 2023». Ωστόσο, η ημερομηνία ενός συγκεκριμένου γεγονότος εξαρτάται και από τη Ζώνη ώρας (ωριαία άτρακτο). Για παράδειγμα, η αεροπορική Επίθεση στο Περλ Χάρμπορ, που άρχισε στις 7:48 π.μ. ώρα Χαβάης της 7ης Δεκεμβρίου 1941, έγινε στις 3:18 π.μ. της 8ης Δεκεμβρίου σε ώρα Ιαπωνίας. Μια συγκεκριμένη ημέρα μπορεί να αντιπροσωπεύεται από διαφορετική ημερομηνία σε άλλο ημερολόγιο, όπως στο Γρηγοριανό και το Ιουλιανό ημερολόγιο, τα οποία χρησιμοποιούνταν ταυτοχρόνως επί αιώνες, το ένα στις Δυτικές και το άλλο σε Ανατολικές χώρες.
Πολλά συστήματα υπολογιστών αποθηκεύουν εσωτερικά σημεία του χρόνου σε μορφή (ή φορμά) ώρας Unix ή κάποιο άλλο. Η εντολή «date» της Unix, που χρησιμοποιεί εσωτερικά τις συναρτήσεις ημερομηνίας και χρόνου της C, μπορεί να χρησιμοποιηθεί ώστε να μετατρέψει αυτή την εσωτερική αναπαράσταση ενός χρονικού σημείου στους περισσότερους από τους τρόπους γραφής της ημερομηνίας που παρατίθενται στην επόμενη ενότητα.
Η σημερινή ημερομηνία στο Γρηγοριανό ημερολόγιο είναι:. Αν αυτή δεν είναι η σημερινή ημερομηνία, τότε ώστε να την ενημερώσετε.
thumb|center|upright=3.2|
Τρόποι γραφής
Υπάρχει αξιοσημείωτα μεγάλη ποικιλία τρόπων («μορφές») γραφής της ημερομηνίας σε χρήση, οι οποίοι διαφέρουν κυρίως στη σειρά αναγραφής των μερών της ημερομηνίας. Αυτές οι παραλλαγές χρησιμοποιούν ως δείγμα την ημερομηνία 31 Μαΐου 2006: Π.χ. 31/05/2006, 05/31/2006, 2006/05/31, τα διαχωριστικά των μερών (π.χ. 31.05.2006, 31/05/2006, 31-05-2006), το εάν περιλαμβάνεται το ψηφίο 0 προ των αριθμών που υποδηλώνουν την ημέρα και τον μήνα (π.χ. 31/5/2006, 31/05/2006), το εάν γράφονται και τα τέσσερα ψηφία του έτους ή μόνο τα δύο τελευταία (π.χ., 31.05.2006 ή 31.05.06), και το εάν ο μήνας αναγράφεται με αραβικά αριθμητικά ψηφία ή ρωμαϊκά ή ολογράφως (π.χ. 31.05.2006, 31.V.2006 ή 31 Μαΐου 2006).
Ημέρα-μήνας-έτος (Η/Μ/Ε)
Αυτή η σειρά χρησιμοποιείται από τις περισσότερες χώρες της Γης και αποτελεί την προτιμώμενη από τον Οργανισμό Ηνωμένων Εθνών μορφή, όταν γράφει την πλήρη ημερομηνία σε επίσημα έγγραφα. Αυτή η σειρά γραφής προέρχεται από την αρκετών αιώνων συνήθεια αναγραφής της ημερομηνίας ως «η N-οστή ημέρα του [όνομα μήνα] του έτους Κυρίου [αριθμός έτους μ.Χ.]» σε Δυτικά θρησκευτικά και νομικά έγγραφα. Η αναγραφή συντομεύθηκε με την πάροδο των αιώνων, αλλά η σειρά των μερών παρέμεινε η ίδια. Τα ακόλουθα παραδείγματα έχουν ως δείγμα την ημερομηνία 9 Νοεμβρίου 2006.
Έτος–μήνας–ημέρα (Ε/Μ/Η)
Στη μορφή αυτή οι πιο μεγάλες μονάδες μετρήσεως του χρόνου γράφονται πριν από τις μικρότερες, όπως γίνεται στο συνηθισμένο δεκαδικό σύστημα γραφής των αριθμών, που προχωρεί από τη μεγαλύτερη προς τη μικρότερη τάξη μεγέθους. Με τη χρήση αυτού του τρόπου γραφής της ημερομηνίας η σειρά του κειμένου ταυτίζεται με τη χρονολογική σειρά. Αυτή η μορφή είναι η πρότυπη στην Ανατολική Ασία, το Ιράν, τη Λιθουανία, την Ουγγαρία και τη Σουηδία, αλλά σε περιορισμένο βαθμό και σε μερικές άλλες χώρες.
Παραδείγματα για την 9η Νοεμβρίου 2003:
Μήνας–ημέρα–έτος (Μ/Η/Ε)
Η σειρά αυτή χρησιμοποιείται κυρίως στις ΗΠΑ και στις Φιλιππίνες. Μέχρι τα μέσα του 20ού αιώνα ωστόσο ήταν συνηθισμένη η χρήση της μαζί με την Η/Μ/Ε στο Ηνωμένο Βασίλειο, όπου μπορεί να παρατηρηθεί τόσο σε παλαιές, όσο και σε σύγχρονες εφημερίδες, όπως στη London Gazette και στους Τάιμς του Λονδίνου, αντιστοίχως, καθώς και σε περιοδικά. Το ίδιο και σε αγγλόγλωσσες τέτοιες εκδόσεις σε πολλές πρώην βρετανικές αποικίες, συμπεριλαμβανομένων των βρετανικών Ινδιών. Στις ΗΠΑ, η ημέρα της εβδομάδας, εάν υπάρχει, προηγείται συνήθως του ονόματος του μήνα, π.χ. Κυριακή, Νοεμβρίου 9, αν και η μορφή November [the] 9th, Sunday είναι επίσης δυνατή. Επιμέρους μορφές είναι:
Η σύγχρονη σύμβαση είναι να αποφεύγεται η χρήση του τακτικού αριθμητικού στη θέση του αριθμού της ημέρας όταν αυτός ακολουθεί τον μήνα (π.χ. Ιούλιος 4 ή Ιούλιος 4, 2006). Στο παρελθόν τα τακτικά αριθμητικά ήταν συνηθισμένα και ακόμα και σήμερα χρησιμοποιούνται, ιδίως για την ημέρα της εθνικής εορτής: [the] 4th [of] July, δηλαδή Ιουλίου 4η (πρβλ. και το ελληνικό αντίστοιχο «εικοστή πέμπτη Μαρτίου» αντί 25 Μαρτίου).
Διεθνή πρότυπα
Υπάρχουν διάφορα διεθνή πρότυπα που προσδιορίζουν μορφές αναγραφής ημερομηνίας:
Σύγχυση κατά τη χρήση
Πολλές αριθμητικές μορφές ημερομηνίας μπορούν να δημιουργήσουν σοβαρή σύγχυση όταν χρησιμοποιούνται σε διεθνή αλληλογραφία, ιδίως όταν ο αριθμός του έτους παριστάνεται μόνο με τα δύο τελευταία ψηφία του, χωρίς συμφραζόμενα.
Για παράδειγμα, η έκφραση «07/08/06» θα μπορούσε να αναφέρεται είτε στις 7 Αυγούστου του 2006, είτε στις 8 Ιουλίου του 2006 (ή του 1906, ή του έκτου έτους οποιουδήποτε αιώνα), είτε και στις 6 Αυγούστου του 2007. Στις ΗΠΑ οι ημερομηνίες σπανίως γράφονται με καθαρώς αριθμητικές μορφές σε επίσημα έγγραφα, αν και αυτές οι μορφές είναι πολύ συνηθισμένες σε άλλες περιπτώσεις. Στην αμερικανική χρήση καθαρώς αριθμητικών μορφών, ο μήνας γράφεται πάντοτε πρώτος. Στο Ηνωμένο Βασίλειο, παρά το ότι θεωρείται αποδεκτό, αν και λιγότερο συνηθισμένο, να γράφεται η σειρά Μ/Η/Ε, αυτή δεν χρησιμοποιείται ποτέ σε καθαρώς αριθμητική μορφή ημερομηνίας. Ωστόσο, ως εξαίρεση, η αμερικανική σύντομη μορφή «9/11» κατανοείται ευρύτατα ως αναφερόμενη στις τρομοκρατικές επιθεσεις της 11ης Σεπτεμβρίου 2001.
Με τη χρήση αριθμού για τον προσδιορισμό του μήνα, σημαντική σύγχυση μπορεί να δημιουργηθεί από την αμφισημία της σειράς γραφής, ιδίως όταν οι αριθμοί που δίνουν την ημέρα του μήνα ή το έτος είναι μικροί. Αυτό μπορεί να διευκρινισθεί με τη χρήση τεσσάρων ψηφίων για την αναγραφή του έτους και με την αλφαβητική αναγραφή του μήνα, έστω και βραχυγραφικώς. Π.χ. «Φεβ» αντί για «02». Η σειρά στο πρότυπο ISO 8601 με τα τέσσερα ψηφία για το έτος (YYYY-MM-DD) είναι επιλεγμένη έτσι ώστε να είναι μονοσήμαντη. Το ISO 8601 έχει επίσης το πλεονέκτημα ότι είναι ανεξάρτητο της γλώσσας και επομένως χρήσιμο όταν δεν πρέπει να υπάρχει πρόβλημα γλώσσας και επιθυμείται μια παγκόσμια εφαρμογή (π.χ. σε ημερομηνίες λήξεως καταναλώσεως προϊόντων προς εξαγωγή). Πολλοί ιστότοποι χρησιμοποιούν το ΕΕΕΕ.ΜΜ.ΗΗ, ενώ όσοι χρησιμοποιούν άλλες συμβάσεις εκφράζουν τον μήνα με τρία γράμματα της αλφαβήτου, ώστε να αποφεύγουν την αμφισημία: 2001-MAY-09, 9-MAY-2001, MAY 09 2001, κλπ..
Επιπροσθέτως, ο Διεθνής Οργανισμός Τυποποίησης (ISO) θεωρεί λογικό το πρότυπό του ISO 8601, καθώς οι συμιγγείς αριθμοί, π.χ. ώρες-λεπτά-δευτερόλεπτα, γράφονται κανονικά με τη μεγαλύτερη μονάδα πρώτη και ακολουθούν οι υπόλοιπες κατά φθίνουσα σειρά. Τα ψηφία των αριθμών γράφονται επίσης κατά φθίνουσα σειρά αξίας, ώστε τα ψηφία του 2006 να δείχνουν με τη σειρά τη χιλιετία, τον αιώνα της, τη δεκαετία του αιώνα και το έτος της δεκαετίας. Η μοναδική μορφή ημερομηνίας που είναι σε συμφωνία με αυτές τις πολύ καθιερωμένες συμβάσεις είναι η έτος-μήνας-ημέρα. Οποιοσδήποτε κατάλογος ημερομηνιών σε μορφή κειμένου υπολογιστή με αυτό το φορμά μπορεί εύκολα να καταταχθεί κατά χρονολογική σειρά από διαχειριστές αρχείων, επεξεργαστές κειμένου, λογιστικά φύλλα και άλλα λογισμικά εργαλεία με ενσωματωμένες συναρτήσεις κατατάξεως. Ορισμένα συστήματα βάσεων δεδομένων χρησιμοποιούν την οκταψήφια αναπαράσταση YYYYMMDD για τον χειρισμό τιμών ημερομηνίας. Η ονοματοδοσία φακέλων με YYYY-MM-DD στην αρχή της ονομασίας επιτρέπει την παράθεσή τους με χρονολογική σειρά όταν κατατάσσουμε με το όνομα, κάτι ιδιαιτέρως χρήσιμο για την οργάνωση βιβλιοθηκών εγγράφων.
Ένα πρώιμο πρότυπο από τα Ομοσπονδιακά Πρότυπα Επεξεργασίας Πληροφοριών (FIPS) των ΗΠΑ συνιστούσε την αναγραφή των ετών μόνο με τα δύο τελευταία ψηφία τους. Αυτό σήμερα πλέον αναγνωρίζεται ως εξαιρετικά προβληματικό εξαιτίας του προβλήματος του έτους 2000. Μερικές κρατικές υπηρεσίες των ΗΠΑ ακολουθούν σήμερα το ISO 8601 με τετραψήφιους αριθμούς ετών.
Κατά την αναφορά σε περιόδους μεταβάσεως από μία μορφή ημερομηνίας σε μία άλλη, συχνά αναγράφονται και οι δύο μορφές. Π.χ. η ημερομηνία τόσο στο Ιουλιανό («Παλαιό») όσο και στο Γρηγοριανό («Νέο») ημερολόγιο για γεγονότα (π.χ. γεννήσεις, θάνατοι ή ιστορικά γεγονότα) που συνέβησαν μερικές δεκαετίες πριν και μετά την επίσημη αλλαγή από το ένα στο άλλο.
Το ISO 8601 χρησιμοποιείται ευρύτατα όπου απαιτούνται συνοπτικές, αναγνώσιμες από ανθρώπους αλλά και εύκολα υπολογίσημες και μονοσήμαντες αναγραφές ημερομηνιών, αν και πολλές εφαρμογές αποθηκεύουν τις ημερομηνίες εσωτερικά ως UNIX time και τις μετατρέπουν στο ISO 8601 μόνο για την ανάγνωση από ανθρώπους. Αξίζει να σημειωθεί ότι όλα τα σύγχρονα λειτουργικά συστήματα υπολογιστών διατηρούν πληροφορίες ημερομηνίας αρχείων έξω από τους τίτλους τους, επιτρέποντας έτσι στον χρήστη να επιλέξει το ποια μορφή επιθυμεί και να τα ταξινομεί έτσι, ανεξαρτήτως των ονομασιών των αρχείων.
Ημέρα και έτος μόνο
Οι ένοπλες δυνάμεις των ΗΠΑ χρησιμοποιούν μερικές φορές το λεγόμενο «φορμά Ιουλιανής Ημερομηνίας»(Julian Date), που αναγράφει το έτος και τον αύξοντα αριθμό της ημέρας από το 1 έως το 365 ή το 366 (οπότε δεν χρειάζεται κάποιος προσδιορισμός του μήνα). Π.χ. η 11η Δεκεμβρίου 1999 μπορεί να γραφεί ως «1999345» ή ως «99345», καθώς είναι η 345η ημέρα του 1999. Αυτή η μορφή εφαρμόζεται συχνότερα στη στρατιωτική λογιστική, καθώς καθιστά τον υπολογισμό των εκτιμώμενων ημερομηνιών αποστολής και αφίξεως ευκολότερο. Εκτός των ενόπλων δυνάμεων και λίγων άλλων κρατικών υπηρεσιών των ΗΠΑ, όπως την Εφορία, αυτή η μορφή αποκαλείται συνήθως «τακτική ημερομηνία» (ordinal date) αντί «Ιουλιανή Ημερομηνία». Η Ιουλιανή ημέρα (Julian Day, JD) είναι μια συνεχής καταμέτρηση ημερών που χρησιμοποιείται κυρίως στην αστρονομία και, όντας ανεξάρτητη ημερολογίων, δεν συνιστά τυπικά «ημερομηνία» σύμφωνα με τον ορισμό στην αρχή του λήμματος. Πρόκειται για τον αριθμό ημερών που έχουν περάσει από τις 24 Νοεμβρίου 4714 π.Χ. (ημερομηνία στο προληπτικό Γρηγοριανό Ημερολόγιο), μια χρονική στιγμή στο μακρινό παρελθόν ώστε όλες οι αστρονομικές παρατηρήσεις να έχουν θετικό αριθμό JD.
Το φορμά UNIX time αποθηκεύει τον χρόνο μαζί με την ημερομηνία, ως τον αριθμό των δευτερολέπτων που έχουν περάσει από την αρχή της 1ης Ιανουαρίου 1970.
Χρήση αριθμού εβδομάδας
Πολλές εταιρείες στην Ευρώπη χρησιμοποιούν συχνά το έτος, τον αύξοντα αριθμό της εβδομάδας του έτους και την ημέρα για σκοπούς προγραμματισμού. Π.χ. ένα γεγονός σε ένα πρόγραμμα μπορεί να συμβεί την 43η εβδομάδα του έτους (w43 ή w43-1, τη Δευτέρα της εβδομάδας νο. 43) ή, εάν χρειάζεται να προσδιορισθεί το έτος, τη w0643 ή w643 (έτος 2006 - εβδομάδα 43, δηλαδή από τη Δευτέρα 23 Οκτωβρίου έως την Κυριακή 29 Οκτωβρίου 2006).
Ο ISO έχει ένα πρότυπο για τον προσδιορισμό των εβδομάδων, αλλά καθώς δεν συνταιριάζει απολύτως με το Γρηγοριανό έτος (η πρώτη και η τελευταία ημέρα ενός έτους δεν ταιριάζουν με ακέραιο αριθμό εβδομάδων), Αυτό το πρότυπο είναι κάπως πιο προβληματικό σε σχέση με τα άλλα πρότυπα για ημερομηνίες.
Εξωτερικοί σύνδεσμοι
Ημερομηνια
Νορβηγία
Η Νορβηγία (νορβηγικά: Norge (bokmål) ή Noreg (nynorsk), βόρεια σάμι: Norga, νότια σάμι: Nöörje, λούλε σάμι: Vuodna), ή επίσημα Βασίλειο της Νορβηγίας είναι μια Βόρεια χώρα στη Βόρεια Ευρώπη, της οποίας τα εδάφη περιλαμβάνουν το δυτικό και το βορειότερο τμήμα της Σκανδιναβικής Χερσονήσου. Το απομακρυσμένο νησί Γιαν Μάγεν και το Αρχιπέλαγος Σβάλμπαρντ είναι επίσης τμήματα του Βασιλείου της Νορβηγίας. Το Νησί του Πέτρου Α΄ της Ανταρκτικής και το υποανταρκτικό νησί Μπουβέ είναι εξαρτώμενα εδάφη και ως εκ τούτου δεν θεωρούνται τμήματα του βασιλείου. Η Νορβηγία επίσης διεκδικεί τμήμα της Ανταρκτικής γνωστό ως η "Γη της Βασίλισσας Μοντ". Η πλειοψηφία των κατοίκων είναι Νορβηγοί με μικρότερες μειονότητες Σαάμι και Φινλανδών. Επίσης στη χώρα ζουν σημαντικές μεταναστευτικές κοινότητες.